ভূগর্ভস্থ জলের ব্যবহারও কমাতে হবে, না হলে ভূগর্ভস্থ জলে আর্সেনিক ফ্লুরাইডের মাত্রা বাড়তে থাকবে। ভারতে আজও অসংখ্য গ্রাম আছে যেখানে তীব্র জল সঙ্কট বর্তমান। এখনও দেশের বহু গ্রামে প্রায় বেশিরভাগ গ্রামেই পানীয় জল পৌঁছায় না – ভরসা নলকুপ, অগভীর নলকুপ। ফলত আর্সেনিক দূষণের সম্ভাবনা থাকছে। আর্সেনিক ফ্লুরাইড বিষণে শরীরে বিভিন্ন রোগ বাসা বাঁধতে শুরু করবে। সেদিকে সতর্ক দৃষ্টি রাখতে হবে এবং সে কারণেই নিরাপদ পানীয় জলের সংরক্ষণও জরুরী। তাই আমরা বলে থাকি জল – এক অমূল্য সম্পদ, কিম্তু বিশ্বজুড়ে যথেচ্ছ অপব্যবহার ও অবহেলার ফলে আর এক বিপদ ঘটে চলেছে, জল দূষণ বাড়ছে এবং বিশুদ্ধ জল দুর্লভ হয়ে পড়ছে। জল ব্যবসায়ীক পণ্যে পরিণত হচ্ছে বা করা হচ্ছে। কর্পোরেট ব্যবসায়ীদের হাতে চলে যাচ্ছে। অথচ ভূপৃষ্ঠের জল পরিশোধনের জন্য খরচা পড়ে মোটামুটি হাজার (1000) লিটারে তিন (3) টাকা পঁঞ্চাশ (50) পয়সা থেকে মাত্র চার (4) টাকা। সেখানে কর্পোরেট ব্যবসায়ীরা এক (1) লিটারে জায়গা বিশেষে পনেরো (15) টাকা থেকে পঁচিশ (25) টাকা নিয়ে ব্যবসা করে যাচ্ছে। অনেক সময় ব্যবসায়ীরা সরকারী প্রকল্পের পরিশোধনাগারের জল বটলিং - ব্যবহার করে মুনাফা করে চলেছে। জলের সমস্যা সমাধনের আর একটি বিকল্প ব্যবস্থা বৃষ্টির জল সংরক্ষণ এবং ব্যবহার। পানীয় ও রান্নার জল সারা বছর সংরক্ষিত জলাধার থেকে ব্যবহার করা যায়। এই ব্যবস্থার জন্য কিছু নিয়মাবলি মেনে চলা প্রয়োজন।